REGULAMENTUL (CE) NR. 286/2007 al Comisiei
din 16 martie 2007
de stabilire a măsurii în care pot fi acceptate cererile de licențe de import depuse în martie 2007 în cadrul contingentelor tarifare de import pentru anumite produse din sectorul cărnii de porc pentru perioada 1 aprilie-30 iunie 2007
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1458/2003 al Comisiei din 18 august 2003 privind deschiderea și gestionarea contingentelor tarifare în sectorul cărnii de porc (1), în special articolul 5 alineatul (6),
întrucât:
Cantitățile solicitate în cererile de eliberare a licențelor de import depuse pentru al doilea trimestru al anului 2007 sunt mai mici decât cantitățile disponibile și, prin urmare, pot fi acordate în întregime.
ADOPTĂ PREZENTUL REGULAMENT:
Articolul 1
Se dă curs, în măsura prevăzută în anexa, cererilor de licențe de import depuse pentru perioada cuprinsă între 1 aprilie și 30 iunie 2007 în conformitate cu Regulamentul (CE) nr. 1458/2003.
Articolul 2
Prezentul regulament intră în vigoare la 17 martie 2007.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 16 martie 2007.